Eimeniškiai (Vasokai)

Eimeniškiai arba VasokaiEimeniškiai, Mažosios Lietuvos enciklopedija. Nuoroda tikrinta 2020-05-20. (, nuo 1938 Stutbruch, nuo 1946 m. Dmitrovas, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 4 km į pietvakarius nuo Pilkalnio, 15 km į šiaurės vakarus nuo Stalupėnų.

 Istorija 
dešinėje|miniatiūra|260px|Eimeniškių kaimo bendruomenė 1933 m.

Minimi nuo 1539 m. Istoriniai pavadinimų rašybos variantai: Wassacken, Eyminischken, Eymenischken, Eimenischken.Dietrich Lange, Geographisches Ortsregister Ostpreußen (2005): Stutbruch (vok.). Nuoroda tikrinta 2020-05-20. Per 1709–1711 m. marą neteko visų gyventojų: 1719 m. visos kaimo sodybos stovėjo tuščios.Erwin Spehr, Aus der Geschichte des Kreises Schloßberg (Pillkallen), (vok.). Nuoroda tikrinta 2020-05-20. 1785 m. buvo mišrusis kaimas su 8 ugniakurais,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.34. Karaliaučius ir Leipcigas, 1785 (vok.). 1821 m. – mišrusis kaimas su 105 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.1 (A – F), p.330. Kümmel, Halle, 1821 (vok.) 1854 m. Eimeniškiuose buvo 9 gyvenamieji pastatai ir 65 gyventojai. Eduard Messow, Topographisch-statistisches Handbuch des Preussischen Staats, T.1 (A – K), p.178. Baensch, Magdeburgas, 1854 (vok.) Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Enskiškių valsčiaus kaimas. Tikintieji priklausė Kusų evangelikų liuteronų parapijai. XX a. pr. Eimeniškiuose buvo pieninė, viena didelė sodyba ir keletas mažesnių, pietiniame kaimo pakraštyje telkšojo Tyrbalio pelkė, kurioje buvo kasamos durpės, vakaruose tekėjo Eimenys.

Po Antrojo pasaulinio karo ar sovietmečiu išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

 Gyventojai 

 Šaltiniai 

Kategorija:Pilkalnio apskrities gyvenvietės
Kategorija:Panaikintos Krasnoznamensko rajono gyvenvietės